Jake Adicoff

Jake Adicoff (født 16. mai 1995 i San José) er en funksjonshemmet langrennsløper og skiskytter fra USA. Han er synshemmet og har klassifiseringen B3.

Bakgrunn 
Adicoff er svaksynt fordi moren fikk vannkopper da hun var gravid med ham. Han er helt blind på høyre øye.

Idrettskarriere 
Han deltok i langrenn og skiskyting under Paralympiske vinterleker 2014 i Sotsji, men fikk ingen medaljer der. Han deltok kun på 7,5 km skiskyting, og kom der på 14.-plass. I langrenn fikk han en sjetteplass på 20 km som beste resultat. 

Under Paralympiske vinterleker 2018 fikk han sølv på 10 km klassisk, bak Brian McKeever. Han kom på fjerdeplass på sprinten og femteplass på 20 km, og USA kom på sjuendeplass på stafetten. 

Han deltar i Para-VM i snøsport 2022, og vant der åpningsdistansen, som var 12,5 km klassisk.

Referanser

Eksterne lenker 

Paralangrenn
Langrennsløpere fra USA
Verdensmestere i langrenn